Themisto (mesiac)

Themisto (tiež Temisto, Jupiter XVIII) je malý nepravidelný prirodzený satelit Jupitera. Objavili ho v roku 1975, potom ho stratili a znovu objavili v roku 2000.

Objavenie a pomenovanie 
Prvými objaviteľmi boli 30. septembra 1975 Charles T. Kowal a Elizabeth Roemer a svoj objav oznámili 3. októbra 1975, kedy dostal označenie S/1975 J 1. Nakoľko len veľmi málo pozorovaní dokázalo nájsť jeho obežnú dráhu, tak sa postupne stratil. V 80.-tych rokoch sa v knihách uvádzal len ako poznámka pod čiarou. V roku 2000 objavili Scott S. Sheppard, David C. Jewitt, Yanga R. Fernández a Eugene A. Magnier zdanlivo nový objekt, ktorý dostal označenie S/2000 J 1. Neskôr bolo potvrdené, že ide o rovnaké teleso ako to z roku 1975. V roku 2002 bol oficiálne pomenovaný Themisto (z gréckej mytológie).

Charakteristika 
Themisto má veľmi nezvyčajnú obežnú dráhu. Na rozdiel od ostatných Jupiterových mesiacov, ktoré obiehajú v skupinách, Themisto obieha sám medzi Galileovými mesiacmi a Rodinou Himalia. Themisto má v priemere asi 8 km.

Pozri aj 
 Jupiter
 Jupiterove mesiace

Externé odkazy 
 Jupiterove známe satelity 
 Zoznam Jupiterových mesiacov 

Mesiace Jupitera
Astronomické objekty objavené v roku 1975